**PARLAMENTUL ROMÂNIEI**



***Comisia pentru politică externă***

Nr. XXIV/277/16.09.2025

**SINTEZA**

**lucrărilor Comisiei pentru politică externă**

**din ziua de 16 septembrie 2025, orele 13:30**

Comisia pentru politică externă şi-a desfăşurat lucrările în ziua de 16 septembrie 2025.

În data de 16 septembrie 2025, ședința comisiei s-a desfășurat în sistem mixt, începând cu ora 13:30.

La ședința Comisiei pentru politică externă, care s-a desfăşurat în format fizic, la sediul Senatului, precum și on-line, prin intermediul aplicaţiei Cisco Webex Meetings, au participat :

În format fizic: dl. senator Titus Corlăţean – președinte, dl. senator Adrian Streinu Cercel, dna. senator Carmen Orban, dl. senator Novak Levente, dl. senator Robert Cazanciuc, dl. senator Andrei Dîrlău, dl. senator Eugen Dogariu;

În format online: dl. Senator Sorin Lavric – vicepreședinte, dl. senator Clement Sava – secretar, dl. senator George-Cătălin Bochileanu, dna. senator Simona Spătaru, dl. senator Sorin Cimpeanu,

Ședința a fost condusă de dl. senator Titus Corlăţean, președintele Comisiei.

Ordinea de zi pentru această ședință a cuprins:

1. Inițiative legislative aflate în portofoliul comisiei pentru dezbatere în fond;

2. Comunicări europene aflate în portofoliul comisiei pentru dezbatere în fond;

3. Memorandumuri aferente unor acțiuni parlamentare de relații externe.

Ordinea de zi a fost adoptată în unanimitate.

1. **Au fost dezbătute următoarele** **proiecte de lege:**
2. **L 317/2025 - Proiect de lege pentru modificarea şi completarea Legii nr.319/2024 privind stabilirea unor măsuri pentru punerea în aplicare a Convenţiei privind combaterea coruperii funcţionarilor publici străini în cadrul operaţiunilor economice internaţionale, adoptată la Paris la 21 noiembrie 1997, precum şi pentru completarea Legii nr.302/2004 privind cooperarea judiciară internaţională în materie penală**

**Inițiator: Guvernul României.**

Proiectul de lege are ca obiect de reglementare modificarea şi completarea Legii nr. 319/2024 privind stabilirea unor măsuri pentru punerea în aplicare a Convenției privind combaterea coruperii funcționarilor publici străini în cadrul operațiunilor economice internaționale, adoptată la Paris la 21 noiembrie 1997, precum şi completarea Legii nr. 302/2004 privind cooperarea judiciară internațională în materie penală, republicată, cu modificările şi completările ulterioare.

Schimbări preconizate:

Prezentul proiect de lege propune la art. I o serie de intervenții legislative de modificare şi completare a Legii nr. 319/2024 privind stabilirea unor măsuri pentru punerea în aplicare Convenției privind combaterea coruperii funcționarilor publici străini în cadrul a operațiunilor economice internaționale, adoptată la Paris la 21 noiembrie 1997.

În concret, prin art. I pct. 2, proiectul de lege completează norma prevăzută în prezent la art. 3 alin. (1) din Legea nr. 319/2024 cu sintagma,,orice altă utilizare necorespunzătoare a funcției sale". Completarea normei de incriminare are scopul de a oferi un plus de precizie textului, în sensul de a sublinia că este avut în vedere orice comportament necorespunzător al funcționarului public străin prin care acesta utilizează de funcția sa. În mod corespunzător, se propune abrogarea lit. c) din art. 2 (art. I pct. 1 din proiect).

Membrii Comisiei pentru politică externă au analizat textul documentului, avizele primite și au hotărât, cu unanimitate de voturi, să adopte un aviz favorabil, fără amendamente.

La dezbateri a participat, din partea partea Ministerului Justiției, dl Ioan Turc, secretar de stat.

1. **L 234/2025 - Propunere legislativă pentru completarea Legii nr.678/2001 privind prevenirea și combaterea traficului de persoane și a art.30 din Ordonanța Guvernului nr.58/1998 privind organizarea și desfășurarea activității de turism în România.**

**Inițiatori: senatori și deputați.**

Propunerea legislativă are ca obiect de reglementare completarea Legii nr. 678/2001 privind prevenirea şi combaterea traficului de persoane, cu modificările şi completările ulterioare, precum şi ă art. 30 din Ordonanţa Guvemului nr. 58/1998 privind organizarea şi desfăşurarea activităţii de turism în România, aprobată cu modificăi şi completări prin Legea nr. 755/2001, cu modificările şi completările ulterioare, În sensul instituirii, în sarcina anumitor entităţi, a obligaţiei de a afişa o infomare privind sesizarea cazurilor de trafic de persoane.

Schimbări preconizate:

Iniţiativa legislativă contribuie la:

• încurajarea potenţialelor victime să apeleze la autorităţile publice (creşterea impactului preventiv);

• descurajarea traficanţilor prin riscul sporit de sesizare a faptelor infracţionale (sporirea efectului disuasiv al legislaţiei);

• implicarea societăţii civile într-o activitate de conştientizare şi sesizare a faptelor de trafic de persoane;

• intervenţia multisectorială prin cooperarea între instituţiile statului şi societatea civilă, asigurând o reacţie generalizată în cazurile de trafic de persoane;

• întărirea angajamentului statului faţă de protecţia drepturilor omului şi a victimelor acestor infracţiuni;

• facilitarea cooperării internaţionale şi schimbul de bune practici, elemente esenţiale în contextul combaterii traficului transfrontalier, aspect susţinut de obligaţia de a afişa infomarea şi în limba engleză.

Membrii Comisiei pentru politică externă au analizat textul documentului, avizele primite și au hotărât, cu unanimitate de voturi, să adopte un aviz favorabil, cu solicitarea ca membrii comisiilor raportoare să țină cont de observațiile transmise de Ministerul Afacerilor Externe și de Ministerul Afacerilor Interne.

La dezbateri a participat, din partea Ministerului Afacerilor Externe, dna Irina Darie, având funcția de director Direcția Relații Consulare.

1. **A fost dezbătută următoarea** **Comunicare europeană:**
2. **COM (2025) 828 final - Propunere de Regulament al Parlamentului European și al Consiliului privind eliminarea treptată a importurilor de gaze naturale din Rusia și îmbunătățirea monitorizării potențialelor dependențe energetice și de modificare a Regulamentului (UE) 2017/1938.**

Obiectivele propunerii: Prezentul regulament oferă un cadru pentru eliminarea efectivă a expunerii Uniunii la riscurile semnificative pentru comerț și securitate care rezultă din comerțul cu gaze cu Federația Rusă, prin stabilirea:

(a) unei interdicții treptate a importurilor de gaze naturale din Federația Rusă și a furnizării de servicii de terminal GNL;

(b) unor norme pentru punerea în aplicare și monitorizarea eficace a acestei interdicții, precum și pentru eliminarea treptată a importurilor de petrol din Rusia;

(c) unor dispoziții pentru o mai bună evaluare a securității aprovizionării cu energie în Uniune.

Având în vedere că, începând din 2022, majoritatea statelor membre și a participanților la piață și-au încheiat relațiile de aprovizionare cu Federația Rusă, propunerea de regulament prevede interzicerea, începând cu 1 ianuarie 2026, a importurilor de gaze în baza unor noi contracte încheiate după 17 iunie 2025. Până la sfârșitul anului 2027, prezentul regulament impune o încetare completă a importurilor în baza contractelor existente. Astfel cum se prevede în evaluarea impactului, volumele de gaze rămase pot fi după aceea eliminate treptat fără un impact economic semnificativ și fără riscuri pentru securitatea aprovizionării, ca urmare a disponibilității unui număr suficient de furnizori alternativi pe piața mondială a gazelor, a unei piețe a gazelor a Uniunii bine interconectată și a disponibilității unei infrastructuri de import suficiente. Prin urmare, prezentul regulament ține seama de complexitatea eliminării treptate a importurilor în cadrul diferitelor tipuri de contracte și propune ca interzicerea importurilor în baza unor noi contracte să se aplice după intrarea în vigoare a prezentului regulament.

Membrii Comisiei pentru politică externă au analizat textul documentului și au hotărât, cu unanimitate de voturi, să adopte un proces-verbal.

1. **Au fost dezbătute următoarele memorandumuri:**

**Membrii comisiei au dezbătut și avizat favorabil, cu unanimitate de voturi, următoarele memorandum-uri aferente unor acțiuni parlamentare de relații externe:**

1. Participarea dlui senator Daniel-Cătălin Zamfir, membru al Delegației parlamentului României la AP NATO, la vizita în Japonia a Subcomisiei pentru relații economice transatlantice și Subcomisiei pentru parteneriate NATO, din cadrul AP NATO (Tokyo și Kyoto, 17-21noiembrie 2025).
2. Participarea dlui senator Ștefan Pălărie, membru supleant al Delegației Parlamentului României la AP OSCE, la Misiunea Adunării Parlamentare a OSCE de monitorizare a alegerilor parlamentare din Republica Moldova (Chișinău, 26-29 septembrie 2025).
3. Participarea unei delegații din partea Senatului României la Misiunea Adunării Parlamentare a Consiliului Europei de monitorizare a alegerilor parlamentare din Republica Moldova (Chișinău și alte localități, 26-29 septembrie 2025).
4. Participarea unei delegații din partea Senatului României la cea de-a patra parte a Sesiunii plenare a Adunării Parlamentare a Consiliului Europei (Strasbourg, 29 septembrie – 3 octombrie 2025).
5. Participarea dlui senator Marius Humelnicu, membru al Delegației Parlamentului României la APCEMN, la cea de-a 65-a reuniune a Comisiei pentru politică economică și de dezvoltare a Adunării Parlamentare a Cooperării Economice a Mării Negre (Belgrad, 14 octombrie 2025).
6. Participarea dlui senator Ionel Floroiu, membru al GRUI, membru al Comisiei UIP pentru dezvoltare durabilă, la cea de-a 151-a Adunare a UIP și reuniunile asociate (Geneva, 18-23 octombrie 2025).
7. Participarea delegației Parlamentului României la AP NATO, la a 71-a Sesiune anuală a Adunării Parlamentare a NATO (Ljubljana, Slovenia, 10-13 octombrie 2025).

Ședința Comisiei a fost declarată închisă de către domnul senator Titus CORLĂȚEAN,

președintele Comisiei pentru politică externă.